Eseni

Fon Eseni () ir sena vācbaltiešu dzimta (Essen a.d. H. Nauckshen-Orrisaar), kas Livonijā zināma kopš 15. gadsimta un bija ierakstīta Vidzemes bruņniecības un Igaunijas bruņniecības matrikulās. Vēlāk dzimtas atzari izplatījās arī Zviedrijā, Prūsijā un Krievijā.

 Vēsture  
Uzskata, ka dažādo Esenu dzimtu nosaukums cēlies no Esenes Vestfālenes zemē, bet šo dzimtu radniecība ģenealoģiski nav pierādāma.* Genealogisches Handbuch der baltischen Ritterschaften, Teil 1, 1: Livland Starke. Görlitz. 1929. 585-591 lpp. Zināms, ka 1470. gadā Rīgas arhibīskapijas Madlienas draudzes novadā (Kirchspiel Sissegal) atradās Esenu muiža (), kas piederēja  Johanam un Heinriham no Esenes (von Essen).Heinrich von Hagemeister. Materialien zu einer Geschichte der Landgüter Livlands, T. 1, 69 lpp.Carl Arvid Klingspor, Ernst Bernhard Schlegel. Den med sköldebref förlänade men ej å Riddarhuset introducerade Svenska Adelns Ättartaflor, 1875, 70-71 lpp. 

Zviedru laikos 17. gadsimtā Esenu dzimta uzticīgi kalpoja Zviedrijas ķēniņiem. Tomasa Esena (miris 1627) dēlu ģenerālmajoru Aleksandru fon Esenu uzņēma Zviedrijas dižciltīgo sarakstos, bet viņa dēliem Reinholdam Vilhelmam fon Esenam (1669–1732) un Hansam Heinriham fon Esenam (1674–1729) piešķīra baronu titulu, attiecīgi, 1717. un 1719. gadā."Genealogisches Handbuch der baltischen Ritterschaften, Teil 2, 1: Estland" Starke. Görlitz. 1930. 70 lpp.  
1643. gadā Eseniem piederēja Esnas muiža (Orrisaar) Jervā Zviedru Igaunijas provincē un Naukšēnu muiža (Naukschen) Rūjienas draudzes novadā Zviedru Vidzemes provincē.Heinrich von Hagemeister. Materialien zu einer Geschichte der Landgüter Livlands, T. 1, 125 lpp. Hanss Heinrihs von Esens bija Zviedrijas feldmaršals.

Pēc Vidzemes un Igaunijas pievienošanas Krievijas Impērijai Eseni dienēja arī tās armijā. Esenu dzimtu 1745. gadā uzņēma Igaunijas bruņniecības matrikulā, bet 1747. gadā Vidzemes bruņniecības matrikulā, bet 1890. gadā Sāmsalas bruņniecības matrikulā. 
Magnuss Gustavs fon Esens (1759–1813) bija Rīgas militārais gubernators 1812. gada kara laikā, kurš pēc leģendas izdarīja pašnāvību pēc Rīgas priekšpilsētu nodedzināšanas. Oto Vilhelms fon Esens (1761–1834) bija Igaunijas gubernators.
Krievijas Impērijas kara flotes admirālis Nikolajs fon Esens (Николай Оттович фон Эссен, 1860—1915) bija Baltijas kara flotes komanieris Pirmā pasaules kara laikā.

 Slaveni Eseni 

 Ārējās saites 
 Genealogisches Handbuch der baltischen Ritterschaften, Teil 2, 1: Estland. Starke. Görlitz. 1930. 68-82 lpp., 
 Genealogisches Handbuch der Oeselschen Ritterschaft, Görlitz. 1935. 486-488 lpp.
 Sveriges ridderskaps och adels kalender 1923 306-315 lpp.

 Atsauces 

Kategorija:Vācbaltiešu dižciltīgo dzimtas
Kategorija:Vidzemes bruņniecības dzimtas